Bryllup i Thailand : Bryllup - KvindeGuiden
Et eksotisk bryllup i Thailand lokker ...
Når danskerne står for at skulle planlægge bryllup, overvejer flere bryllup i udlandet. En ny undersøgelse, som Thailands turistbureau har ladet gennemføre, viser, at næsten halvdelen af alle danskere mellem 36 og 55 kunne tænke sig et eksotisk bryllup i udlandet, og Thailand er et foretrukket valg for mange kommende brudepar. Næsten halvdelen af danskerne mellem 36 og 55 år kunne tænke sig et eksotisk bryllup i Thailand.
En del danske rejsebureauer tilbyder rejsende, at hjælpe med at arrangere bryllup i Thailand, og mulighederne er mange. I Thailand har man først og fremmest mulighed for at blive viet i nogle af de mest vidunderlige, eksotiske omgivelser, f.eks. på en af Thailands mange øer.
De danske rejsebureauer kan hjælpe med alle de praktiske foranstaltninger, f.eks. i forbindelse med planlægning af et traditionelt thaibryllup, hvor parret velsignes af buddhiske munke. Hos nogle bureauer, tilbyder man en såkaldt "bryllupspakke", hvor alt, lige fra officielle dokumenter, vielse, musik, mad og underholdning, er arrangeret. Hos andre bureauer sammensættes rejsen individuelt og i samarbejde med parret.
Uanset drømme og forventninger, er det en god ide at gå i gang med planlægningen i god tid. Husk også at de fleste hoteller har særlige bryllupssuiter, særligt indrettet til en romantisk og afslappet ferie for nygifte.
Bureauer som arrangerer individuelle rejser til Thailand ..:
• Nyhavn Rejser
• Grace Tours
• Inter Travel
Bryllupspakker ..:
Mere information om Thailand ..:
• De thailandske turistmyndigheder
• Turen går til Thailand, af Tofte Jørgensen
Er du pakket og klar til bryllupsrejsen?
Vielsesringe - allianceringe